Sweet buns με μοσχοκάρυδο και άρωμα μπανάνας
Αφράτες, τηγανητές μπάλες από ζυμάρι. Το περίβλημα έχει μπισκοτένια υφή, ενώ το μαλακό εσωτερικό μοσχοβολάει μοσχοκάρυδο και μπανάνα. Ωραίο με τον καφέ για πρωινό.
200 γρ. αλεύρι που φουσκώνει μόνο του , 400 γρ. αλεύρι για όλες τις χρήσεις, 1 κουτ. γλυκού μπέικιν πάουντερ , 1/2 κουτ. γλυκού μοσχοκάρυδο, 150 γρ. ζαχαρη, 1 κουτ. γλυκού αλάτι, 160 ml νερό , 1  κουτ. γλυκού εκχύλισμα μπανάνας (ή φράουλας ή βανίλιας) - το αναζητάμε σε μαγαζιά με έθνικ τρόφιμα ή με πρώτες ύλες ζαχαροπλαστικής, 120 γρ. βούτυρο αγελάδας, λιωμένο, 4 αυγά, ηλιέλαιο ή καλαμποκέλαιο για το τηγάνισμα
Σε ένα μεγάλο μπολ ανακατεύουμε όλα τα ξηρά υλικά. Σε ένα μεσαίο μπολ ανακατεύουμε όλα τα υγρά υλικά εκτός από τα αυγά, τα οποία προσθέτουμε στο τέλος χτυπώντας με ένα σύρμα χειρός.Ενώνουμε τα υγρά με τα ξηρά υλικά και ανακατεύουμε ελαφρά με τα χέρια. Σε βαθύ τηγάνι ή κατσαρόλα ζεσταίνουμε μπόλικο λάδι. Όταν το λάδι ζεσταθεί αρκετά, σχηματίζουμε με τα χέρια μικρές μπάλες από ζυμάρι και τις ρίχνουμε προσεκτικά στο τηγάνι (καθώς τηγανίζονται θα φουσκώσουν πολύ). Όταν τελειώσουμε με την πρώτη δόση, μεταφέρουμε τα buns σε σουρωτήρι για να στραγγιξουν και έπειτα σε πιατέλα με απορροφητικό χαρτί. Επαναλαμβάνουμε κατά τον ίδιο τρόπο μέχρι να τελειώσει το μείγμα.
Αλεύρι (ζύμες),Αυγά,Μπανάνα